wickkiey/tamil-wikipedia-chunked huggingface dataset:
# எபிடோசைட்டு

**எபிடோசைட்டு** *(Epidosite)* என்பது எபிடோட்டு மற்றும் குவார்ட்சு கனிமங்கள் ஆகியனவற்றை உள்ளடக்கிய ஓர் அரிய உருமாறியப் பாறையாகும் . கண்டத்திட்டு பெயர்ச்சியின் ஒரு பகுதியான எரிமலைப் பாறை மற்றும் அக்னிப்பாறைகள் மெதுவான நீர்வெப்பவுருமாற்றம் அல்லது சுண்ணாம்புப்படிவுப் பாறைத் துணுக்குகளின் பாறை உருமாற்றம் மூலமாக கடற்பாறைகளுக்கு அடியில் இப்பாரிய எபிடோசைட்டு எனப்படும் சல்பைடு தாது படிவுகள் உருவாகின்றன. எபிடோசைட்டுகள் கீழே உள்ள ஆழமான உலோக வளைவு மண்டலத்தையும் மற்றும் பக்கவாட்டிலுள்ள சல்பைடு படிவுகளையும் பிரதிநிதித்துவப்படுத்துகின்றன . இது சூடான கடல் நீரின் வெப்பச்சலனத்தால் கற்பாறைகள் உடைந்து உருவானதாகும், எபிடோசைட்டுக்கான மூலம்பொருளானது வண்டலாகவோ, உருகிய பாறைக் குழம்பாகவோ அமையலாம். பொதுவாக எப்பிடோ சைட்டுகள் சுண்ணாம்புக்கற்களுடன் சேர்ந்து காணப் படுகின்றன. சிலசமயங்களில் எப்பிடோசைட்டுப் பாறைகளை வெட்டிப் பின்னர் மெருகேற்றி ஆபரணங்களுக்குப் பயன்படுத்துகின்றனர்.
# வேளாளர் பொறியியல் மற்றும் தொழில்நுட்பக் கல்லூரி

**வேளாளர் பொறியியல் மற்றும் தொழில்நுட்பக்கல்லூரி** அண்ணா பல்கலைக்கழகத்தின் இணைவுப்பெற்ற பொறியியல், தொழில்நுட்பக் கல்லூரிகளில் ஒன்றாகும். இக்கல்லூரி 2001இல் தொடங்கப்பட்டது.  
ஈரோடு மாவட்டத்தில், பெருந்துறை சாலையில், திண்டல் என்ற இடத்தில் அமைந்துள்ளது. இக்கல்லூரி உள்ளுவதெல்லாம் உயர்வுள்ளல் என்னும் நோக்கத்தோடு தொடங்கப்பட்டது. அகில இந்திய தொழிற்நுட்ப கல்விமன்றத்தின் ஒப்புதலுடன் வேளாளர் கல்வி அறக்கட்டளையின் கீழ் செயல்பட்டுவருகின்றது. ஈரோடு சந்திப்பில் இருந்து 8 கி.மீ தொலைவிலும், ஈரோடு பேருந்து நிலையத்தில் இருந்து 6 கி.மீ. தொலைவிலும் அமைந்துள்ளது.
# வேளாளர் பொறியியல் மற்றும் தொழில்நுட்பக் கல்லூரி

## தரச்சான்றிதழ்கள்

- தேசிய மதிப்பீடு மற்றும் தரச்சான்று அவையின் ’ஏ+’ தரச் சான்று பெற்றுள்ளது.
- தேசிய அங்கீகார வாாியத்தின் அங்கீகாரம் பெற்றுள்ளது.
- பல்கலைக்கழக மானியக்குழுவின் தன்னாட்சி அங்கீகாரம் பெற்றுள்ளது.
# வேளாளர் பொறியியல் மற்றும் தொழில்நுட்பக் கல்லூரி

## துறைகள்

இக்கல்லூரியில் பின்வரும் துறைகளில் இளநிலை பட்ட படிப்புகள் வழங்கப்பட்டு வருகின்றன.  
1. உயிர்மருத்துவப் பொறியியல்
1. கணினி பொறியியல்
1. தகவல் தொழிற்நுட்பவியல்
1. மின்னியல் மற்றும் மின்னணுவியல்
1. மின்னணுவியல் மற்றும் தகவல் தொடர்பியல்
1. இயந்திரப் பொறியியல்
1. கட்டட பொறியியல்
1. மருத்துவ மின்னணுவியல்  
இக்கல்லூரியில் பின்வரும் துறைகளில் முதுநிலை பட்ட படிப்புகள் வழங்கப்பட்டு வருகின்றன.  
1. பயன்பாட்டு மின்னணுவியல்
1. வி.எல்.எஸ்.ஐ வடிவமைப்பு
1. கணினி அறிவியல் மற்றும் பொறியியல்
1. எம்பெட்டேட் சிஸ்டம்ஸ் டெக்னாலஜிஸ்
1. மேலாண்மை துறை
1. கணினி பயன்பாட்டியல் துறை
# தீரன் அதிகாரம் ஒன்று

**தீரன் அதிகாரம் ஒன்று**, டி. ஆர். பிரகாஷ்பாபு மற்றும் டி. ஆர். பிரபு ஆகியோரின் டிரீம் வாரியர் பிக்சர்ஸ் தயாரித்த வினோத் இயக்கத்தில், தமிழில் உருவான பரபரப்புடன், எதிர்பார்ப்பூட்டும் திரைப்படமாகும். *பவாரியா நடவடிக்கை* வழக்கிலிருந்து உண்மையான நிகழ்வுகளை அடிப்படையாகக் கொண்டு தயாரிக்கப்பட்டது. இது கொள்ளையர்களின் கொடூர நடவடிக்கையையும், தமிழ்நாடு காவல் துறையினரின் தீரமான நடவடிக்கை தொடர்புடைய படமாகும். கார்த்திக் சிவகுமார் மற்றும் ரகுல் பிரீத் சிங் ஆகியோர் இந்த படத்தில் முன்னணி நடிகர்களாக உள்ளனர், அபிமன்யு சிங் முதன்மை எதிரியாக நடித்தார். "காக்கி - தி பவர் ஆஃப் போலிஸ்" என்ற தெலுங்கு மொழி மாற்றுத் திரைப்படத்தோடு இணைந்து இத்திரைப்படம் நவம்பர் 17, 2017 இல் வெளியிடப்பட்டது.
# தீரன் அதிகாரம் ஒன்று

## நடிகர்கள்

- கார்த்தி- தீரன் திருமாறன் டிஎஸ்பி
- ரகுல் பிரீத் சிங் - பிரியா தீரன்
- மனோபாலா- பிரியாவின் தந்தை
- சத்யன்- தீரனின் நண்பன்
- போஸ் வெங்கட்-சத்யா
- வர்கீஸ் மேத்யூ - ஐ. ஜி. பி. விஜய் ரத்தோர்
- அபிமன்யு சிங் - ஓம்வீர் ("ஓமா")
- ரோஹித் பதக் - பனே சிங்
- நர ஸ்ரீனிவாஸ் - மதுர்
- சுரேந்தர் தாகூர் - காளி
- பிரயாஸ் மான் - போஹ்ரா
- கிஷோர் கதம் - ஹரம் சிங்
- ஜமீல் கான் - பண்டிட்
- ஸ்கார்லெட் மெல்லிஷ் வில்சன் - ஒரு நடன கலைஞர்
- கல்யாணி நடராஜன் - பிரியாவின் அம்மா
- சோனியா - சத்யாவின் மனைவி
- பிரவீணா - தீரனின் தாய்
- அபிராமி - தீரனின் சகோதரி
- ஆர். என். ஆர். மனோகர் - அமைச்சர்
# தீரன் அதிகாரம் ஒன்று

## உண்மை சம்பவங்கள்

தமிழ்நாடு காவல் துறையின் திட்டமிட்ட நடவடிக்கைகளை படம்பிடித்த படம் இது. உத்தரப்பிரதேசத்திலிருந்து பவாரியா எனும் கொடுங்கோல் இனத்தவரின் இரண்டு உறுப்பினர்கள் மற்றும் 2000-ஆம் ஆண்டில் மற்றவர்களின் கைதுகள்தான் இக்கதை.  
1990-களின் பிற்பகுதியிலும், 2000-களின் பிற்பகுதியிலும், தமிழ்நாட்டிலும், கர்நாடகா மற்றும் ஆந்திரப் பிரதேசத்திலும் தேசிய நெடுஞ்சாலைகளில் ஆயுதமேந்திய வட இந்தியாவின் பவாரியா இனத்தினர் கொள்ளை சம்பவங்களில் ஈடுபட்டனர்.
அ.தி.மு.க கும்மிடிப்பூண்டி எம்.எல்.ஏ. சுதர்சனம் படுகொலை செய்யப்பட்ட பின்னர், ஜனவரி 2005-இல் அதிகாரப்பூர்வமாக தொடங்கப்பட்ட குற்றவாளிகளுக்கு எதிரான நடவடிக்கையாக (பவாரியா நடவடிக்கை)யை எடுத்தது. காவல்துறையின் இன்ஸ்பெக்டர்-ஜெனரல் எஸ். ஆர். ஜான்கித் தலைமையிலான சிறப்புக் குழு, உத்தரப்பிரதேச பொலிஸ் மற்றும் மத்திய புலனாய்வு அமைப்புகளுடன் ஒருங்கிணைந்த பணியில் ஈடுபட்டு, தேவையான குற்றவாளிகளான ஓமா பவாரியா, பிசுரா பவாரியா, விஜய் பவாரியா ஆகியோரைக் கைது செய்ய முடிவெடுத்தனர்.  
ராஜஸ்தான், ஹரியானா, பஞ்சாப் ஆகிய இடங்களில் தொலைதூர இடங்களில் தகவல் பரிமாற்றம் செய்யப்பட்டு, இக்குழுக்கள் பல வாரங்களாக வேலை செய்து பிசுரா பவாரியா, விஜய் பவாரியா ஆகியோரை என்கவுன்ட்டரில் கொன்றனர். மற்ற பிரதான சந்தேக நபர்களான ஓமா பவாரியா மற்றும் கே. லக்ஷ்மண் என்ற அசோக் பவாரியா ஆகியோர் கைது செய்யப்பட்டனர் மற்றும் அவர்கள் தமிழ்நாட்டுக்கு கொண்டு செல்லப்பட்டனர், அங்கு சிறப்பு நீதிமன்றம் அவர்களுக்கு மரண தண்டனையை வழங்கியது.  
இக்கைது மற்றும் என்கவுன்ட்டரில் பெரும் பங்கு வகித்த காவல் துறையினருக்கு இந்தப் படம் அர்ப்பணிக்கப்பட்டது. இந்த வழக்கில் ஈடுபட்டுள்ள அதிகாரிகளுக்கு எந்தவொரு கௌரவ விருதுகளும் அரசாங்கத்தால் வழங்கப்படவில்லை. அவர்களுக்கு உயர் பதவிகளோ சலுகைகளோ அரசாங்கத்தால் அளிக்கப்படவில்லை. இந்த திரைப்படத்தை தயாரிப்பதில் படத்தின் தயாரிப்பாளர்கள், எஸ். எஸ். ஜன்கித் மற்றும் பிற காவல்துறையினர்களோடு மிகவும் நெருக்கமாகப் பணிபுரிந்தனர். படத்தின் வெளியீட்டிற்குப் பின்னர், எஸ்.எஸ். ஜன்கித் அவர்கள் படத்தில் நடந்த உண்மையானவற்றை அழகாக சித்தரித்ததற்காக இந்த படக்குழுவினைப் பாராட்டியதோடு படத்தின் இயக்குனரையும் புகழ்ந்தார்.
# தீரன் அதிகாரம் ஒன்று

## இசை மற்றும் பாடல்கள்

இந்த திரைப்படத்தின் பின்னணி இசை மற்றும் ஒலிப்பதிவு கிரிபரனால் இயற்றப்பட்டது. இந்த ஆல்பம் 2017 ஆம் ஆண்டு நவம்பர் 2 இல் ஆதித்யா மியூசிக்கில் வெளியிடப்பட்டது.
# தீரன் அதிகாரம் ஒன்று

## வெளியீடு

இந்த படம் நவம்பர் 17, 2017 அன்று வெளியிடப்பட்டது. இந்த செயற்கைக்கோள் உரிமைகள் ஸ்டார் விஜய்க்கு விற்கப்பட்டன. அமேசான், டிஜிட்டல் உரிமைகளை வாங்கியது.
# வினோத் (இயக்குநர்)

**அ வினோத்** (H. Vinoth) இந்தியத் திரைப்பட இயக்குநர் மற்றும் திரைக்கதை ஆசிரியர் ஆவார். 2014 ஆவது ஆண்டில் வெளியான *சதுரங்க வேட்டை* இவர் இயக்கிய முதல் திரைப்படமாகும். இயக்குநரும் நடிகருமான மனோபாலா தயாரித்த இத்திரைப்படத்தை திருப்பதி பிரதர்ஸ் நிறுவனம் வெளியிட்டது.
# வினோத் (இயக்குநர்)

## திரைப்பட விபரம்

| இயக்கம் | திரைக்கதை |  |  |
| --- | --- | --- | --- |
| 2014 | *சதுரங்க வேட்டை* | தமிழ் | சிறந்த திரைப்படத்திற்கான ஆனந்த விகடன் விருது |
| - | 2017 | *தீரன் அதிகாரம் ஒன்று* | தமிழ் |
| 2019 | நேர்கொண்ட பார்வை | தமிழ் |  |
| 2023 | துணிவு | தமிழ் | } |
# வெள்ளி எக்சாபுளோரோபாசுப்பேட்டு

**வெள்ளி எக்சாபுளோரோபாசுப்பேட்டு** *(Silver hexafluorophosphate)* என்பது AgPF<sub>6</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். சில சமயங்களில் இச்சேர்மத்தை சில்வர்-பி.எப்-6 என்ற பெயரால் அழைக்கிறார்கள்.
# வெள்ளி எக்சாபுளோரோபாசுப்பேட்டு

## பயன்கள்

கனிம வேதியியலிலும், கரிம உலோக வேதியியலிலும் பொதுவாக வெள்ளி எக்சாபுளோரோபாசுப்பேட்டு ஒரு வினைப்பொருளாகப் பயன்படுத்தப்படுகிறது. பலவீனமான ஒருங்கிணைப்புள்ள எக்சாபுளோரோபாசுப்பேட்டு எதிர்மின் அயனிகளுடன் உள்ள ஆலைடு ஈந்தனைவிகளை இடப்பெயர்ச்சி செய்ய பயன்படுத்தப்படுகிறது. ஆலைடு என்னும் கருப்பொருள் பொருத்தமான வெள்ளி ஆலைடை வீழ்படிவாக்குதல் மூலம் அடையப்படுகிறது. உலோக புரோமைடிலிருந்து அசிட்டோநைட்ரைல் அணைவுச் சேர்மங்களை தயாரித்தல் ஓர் உதாரணமாகும். குறிப்பாக அசிட்டோநைட்ரைல் கரைசலில் இவ்வினை நடைபெறுகிறது:.  
:AgPF<sub>6</sub> + Re(CO)<sub>5</sub>Br + CH<sub>3</sub>CN → AgBr + [Re(CO)<sub>5</sub>(CH<sub>3</sub>CN)]PF<sub>6</sub>
AgPF6 வெள்ளியை ஓர் உடன் விளைபொருளாக உருவாக்கும் ஆக்சிசனேற்றியாக வெள்ளி எக்சாபுளோரோபாசுப்பேட்டால் செயல்படமுடியும். உதாரணமாக டைகுளோரோமெத்தேன் கரைசலில் உள்ள பெரோசின் பெரோசினியம்யெக்சாபுளோரோபாசுப்பேட்டாக ஆக்சிசனேற்றம் அடைகிறது.  
AgPF6 + Fe(C5H5)2 → Ag + [Fe(C5H5)2]PF6 (ஆற்றல் = 0.65 V)
# வெள்ளி எக்சாபுளோரோபாசுப்பேட்டு

## தொடர்புடைய வினைப்பொருள்கள்

பண்புகள் மற்றும் பயன்பாடுகளின் அடிப்படையில் வெள்ளி டெட்ராபுளோரோபோரேட்டும் (AgBF<sub>4</sub>) எக்சாபுளோரோ ஆண்டிமோனேட்டும் (AgSbF<sub>6</sub>) வெள்ளி எக்சாபுளோரோபாசுப்பேட்டை (AgPF<sub>6</sub>.) ஒத்த வினைப்பொருட்களாகக் கருதப்படுகின்றன.
# வெள்ளி எக்சாபுளோரோபாசுப்பேட்டு

## வெள்ளி நைட்ரேட்டுடன் ஒப்பீடு

வெள்ளி நைட்ரேட்டு ஒரு பாரம்பரியமான மலிவு விலையில் கிடைக்கக்கூடிய ஆலைடு மைய வினைப்பொருளாகும். ஆலைடுகளைக் கண்டறிய உதவும் பண்பறி பகுப்பாய்வுகளில் இது பரவலாகப் பயன்படுகிறது. AgPF<sub>6</sub> சேர்மத்துடன் தொடர்புடைய சேர்மமாகக் காணப்பட்டாலும் அது வலிமை குறைந்த காரங்களில் சிறிதளவே கரைகிறது. நைட்ரேட்டு எதிர்மின் அயனி ஒரு இலூயிசு காரமாகும். வலிமையாக இடையூறு செய்யும் ஈந்தணைவியை வழங்கி இது கடுமையான பயன்பாடுகளில் செயற்படுதலைத் தவிர்க்கிறது.
# சதுரங்க வேட்டை 2 (திரைப்படம்)

**சதுரங்க வேட்டை 2** என்பது 2018 ஆவது ஆண்டில் வெளியாகவிருக்கும் ஓர் இந்தியத் தமிழ்த் திரைப்படமாகும். 2014 ஆவது ஆண்டில் வெளியான சதுரங்க வேட்டை திரைப்படத்தின் தொடர்ச்சியாக வெளிவரும் இத்திரைப்படத்தை நிர்மல் குமார் இயக்கியுள்ளார். இத்திரைப்படத்தின் திரைக்கதையை முதல் பாகத்தை இயக்கிய எச். வினோத் எழுதியுள்ளார். அரவிந்த் சாமி, திரிசா ஆகியோர் முக்கிய கதாபாத்திரங்களிலும், வம்சி கிருஷ்ணா, அமித் பார்கவ் ஆகியோர் துணை வேடங்களிலும் நடித்துள்ளனர். மனோபாலா தயாரிக்கும் இத்திரைப்படத்தின் தயாரிப்பு 2016 அக்டோபர் மாதத்தில் தொடங்கியது
# சதுரங்க வேட்டை 2 (திரைப்படம்)

## நடிகர்கள்

- அரவிந்த் சாமி - காந்தி பாபு
- திரிசா
- பிரகாஷ் ராஜ்
- டேனியல் பாலாஜி
- நாசர்
- ராதாரவி
- தீரச்சு இரத்தினம்
- சிறீமன்
- யோகி பாபு
- சந்திரமௌலி
- கம்பம் சங்கர்
# டெட்ராபியூட்டைல் வெள்ளீயம்

**டெட்ராபியூட்டைல் வெள்ளீயம்** *(Tetrabutyltin)* என்பது C<sub>16</sub>H<sub>36</sub>Sn என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மத்தை டெட்ராபியூட்டைல் டின், டெட்ரா-என்-பியூட்டைலின், டெட்ரா என்-பியூட்டைல்சிடானேன் என்ற பெயர்களாலும் அழைக்கிறார்கள். நிலைப்புத் தன்மை கொண்ட கரிமவெள்ளீயச் சேர்மமான இது அறை வெப்பநிலையில் நிறமற்ற நீர்மமாகவும் எரியக்கூடியதாகவும் உள்ளது. வலிமையான ஆக்சிசனேற்றிகளுடன் பொருத்தமற்று காணப்படுகிறது. சில சமயங்களில் இதை மிகச் சுருக்கமாக SnBu4 என்றும் டி.டி.பி.டி என்றும் குறிப்பிடுவார்கள்.
டிரைபியூட்டைலின் மற்றும் டைபியூட்டைலின் போன்ற சேர்மங்கள் தயாரிப்பில் டெட்ராபியூட்டைல் வெள்ளீயம் ஒரு தொடக்கப் பொருளாகப் பயன்படுத்தப்படுகிறது.  
வெள்ளீய(IV) குளோரைடுடன் 1-குளோரொபியூட்டேன் சேர்த்து வினைபுரியச் செய்தால் டெட்ராபியூட்டைல் வெள்ளீயம் உருவாகிறது. கிரிக்னார்டு வினை பயன்படும் வெர்ட்சு வினை அல்லது பியூட்டைல் அமோனியம் சேர்மங்கள் இவ்வினையில் பங்கேற்கின்றன. தூய்மையான டெட்ராபியூட்டைல் வெள்ளீயத்துடன் வெள்ளீய(IV) குளோரைடைச் சேர்த்தால் டிரைபியூட்டைல்வெள்ளீயம் குளோரைடு மற்றும் டைபியூட்டைல்வெள்ளீயம் குளோரைடு சேர்மங்கள் உருவாகின்றன., பாலிவினைல் குளோரைடுகளில் நிலைப்படுத்திகள், உயிர்க்கொல்லிகள், பூஞ்சைக் கொல்லிகள் எதிர் சிதிலத்தடுப்பு முகவர்கள் போன்ற கரிமவெள்ளீய சேர்மங்கள் தயாரிப்பில் இந்த வெள்ளீயச் சேர்மங்கள் தொடக்கப் பொருளாகப் பயன்படுத்தப்படுகின்றன.
# வயல் தாவி

**வயல் துள்ளி** அல்லது **வயல் தாவி** (Pelopidas mathias) என்பது தாவிகள் குடும்பத்தைச் சேர்ந்த ஒரு பட்டாம்பூச்சி ஆகும். இவை தென்கிழக்காசியாவிலும் கிழக்காசியாவில் பிலிப்பீன்சுவரையிலும் காணப்படுகின்றன. மேலும் இவை வெப்பமண்டல ஆபிரிக்காவிலும் அரேபியாவிலும் உள்ளன.  
இதன் தோற்றுவளரி (இளம் உயிரி) நெற்பயிர், கரும்பு போன்ற புல் வகைத் தாவரங்களின் தோகையை அரித்து உண்ணக்கூடியன. இதன் காரணமாகத்தான் தமிழில் 'வயல் துள்ளி' என அழைக்கப்படுகிறன்றன.
# வயல் தாவி

## விளக்கம்

இவை பொதுவாக பழுப்பு நிறத்திலும், கீழ்ப்புறம் வெளிறியும் காணப்படும். கீழ் இறக்கையின் பின் பக்கத்தில் அரை வட்ட வடிவில் ஏழு அல்லது எட்டு வெள்ளைப் புள்ளிகளால் இந்தத் தாவியை சட்டென்று அடையாளம் காணலாம். மேல் இறக்கையிலும் புள்ளிகள் காணப்படும். இவை பெரும்பாலும் சமவெளிப் பகுதிகளில் தென்படக் கூடியன. அதிவேகமாகப் பறக்கும் இந்தத் தாவிகள் பயிர்கள், புல்வெளிகளில் அதிகம் காணப்படும். இதன் இறக்கையை விரித்தால் அதிகபட்சமே 4 செ.மீ. அகலம்தான் இருக்கும். மேல் இறக்கையையும் கீழ் இறக்கையையும் சற்றே மாறுபட்ட கோணத்தில் மடித்து வைத்து ஓய்வெடுக்கக் கூடியன.
# சங்காய் மான்

**சங்காய் மான்** (Sangai, *Rucervus eldii eldii*) அழிவின் விளிம்பில் அச்சத்துடன் நின்று கொண்டிருக்கும் அழியும் மானினங்களில் ஒன்றாகும். இது முன்மண்டைக்கொம்பு மானினத்தின் (*brow-antlered deer*) உள்ளினமாகும். ருசெர்வசு எல்டி எல்டி சதுப்பு நிலப்பகுதியில் கூட்டம் கூடமாக இவை வாழ்கின்றன. மணிப்பூரின் மிகப்பெரிய நன்னீர் ஏரியான லோக்டாக் ஏரியின் வடக்குப்பகுதியில் இருக்கும் கெய்புல் லாம்சோ தேசியப் பூங்காவில் இவை பெரும்பாலும் காணப்படுகின்றன.
# சங்காய் மான்

## உடலமைப்பு

கண்கவரும்வகையில் முன்மண்டையில் முளைத்து வட்டமாக அமைந்துள்ள கொம்புகளையுடைய பெரிய மான் இது. இவ்வகை மான்களின் கொம்பு நுனியில் பல கிளைகள் காணப்படும். குளிர்காலத்தில் செம்பழுப்பு நிறத்தில் காணப்படுகின்றன. வெயில்காலத்தில் அது சற்று வெளிறிக்காணப்படும். இவற்றின் குளம்புகள் சரிந்தும் விரிந்தும் அமைந்துள்ளன. அத்துடன் குளம்புமூட்டும், சுவட்டுநகமும் நீளமாக, மயிரின்றி சதுப்பு நிலத்துக்குத் தக்கவாறமைந்துள்ளது.
# திரிபுரா சட்டமன்றத் தேர்தல், 2018

இத்தேர்தலில் பாரதிய ஜனதா கட்சி அறுதிப் பெரும்பான்மையான தொகுதிகளில் வென்று, திரிபுரா மாநிலத்தில் முதன்முறையாக அரசு அமைக்க உள்ளது.
# திரிபுரா சட்டமன்றத் தேர்தல், 2018

## பின்னணி

திரிபுரா மாநிலச் சட்டப் பேரவையின் பதவிக் காலம் 6 மார்ச் 2018ல் முடிவடைகிறது.மாணிக் சர்க்கார் தலைமையிலான திரிபுரா இடதுசாரி முன்னணி அரசு, திரிபுரா மாநிலத்தை 1998 முதல் ஆட்சி செய்கிறது.
# திரிபுரா சட்டமன்றத் தேர்தல், 2018

## தேர்தல் அட்டவணை

இந்தியத் தேர்தல் ஆணையம், திரிபுரா மாநிலச் சட்டப் பேரவைத் தேர்தல் 18 பிப்ரவரி 2018 அன்றும், வாக்கு எண்ணிக்கை 3 மார்ச் 2018 அன்றும் நடைபெறும் என அறிவித்தது.  
| **நிகழ்வு** | **நாள்** | **கிழமை** |  |
| --- | --- | --- | --- |
| வேட்பு மனு தாக்கல் துவக்கம் | 24 சனவரி 2018 | புதன் கிழமை |  |
| வேட்பு மனு தாக்கல் இறுதி நாள் | 31 சனவரி 2018 | புதன் கிழமை |  |
| வேட்பு மனுக்கள் பரிசீலனை | 1 பிப்ரவரி 2018 | வியாழக்கிழமை |  |
| வேட்பு திரும்பப் பெறுவதற்கான இறுதி நாள் | 3 பிப்ரவரி 2018 | சனிக்கிழமை |  |
| தேர்தல் நாள் | **18 பிப்ரவரி 2018** | ஞாயிற்றுக்கிழமை |  |
| வாக்கு எண்ணிக்கை | 3 மார்ச் 2018 | சனிக் கிழமை |  |
| தேர்தல் பணி முடிக்க வேண்டிய நாள் | 5 மார்ச் 2018 | திங்கட்கிழமை | } |
# திரிபுரா சட்டமன்றத் தேர்தல், 2018

## தேர்தல் அட்டவணை

### வாக்குப் பதிவில் மாற்றங்கள்

திரிபுரா தேர்தலில் முதன்முறையாக, வாக்காளர்கள் தாங்கள் யாருக்கு வாக்களித்தோம் என்பதை அறிந்து கொள்ளும் வகையில், மின் வாக்களிப்பு இயந்திரத்தில்,
வாக்காளர் சரிபார்க்கும் காகித தணிக்கை சோதனை கருவி அறிமுகப்படுத்தப்பட்டது.  
18 பிப்ரவரி 2018 அன்று ஒரே கட்டமாக நடைபெற்ற தேர்தலில், 89.8% வாக்குகள் பதிவானது.
# திரிபுரா சட்டமன்றத் தேர்தல், 2018

## போட்டியிட்ட அரசியல் கட்சிகள் மற்றும் சுயேட்சைகள்

திரிபுரா சட்டமன்றத்தின் 60 தொகுதிகளுக்கு 297 வேட்பாளர்கள் போட்டியிட்டனர்.  
| அரசியல் கட்சி | சின்னம் | கூட்டணி | போட்டியிட்ட தொகுதிகள் |
| --- | --- | --- | --- |
| மார்க்சிஸ்ட் | திரிபுரா இடது முன்னணி | 57 |  |
| இந்தியப் பொதுவுடைமைக் கட்சி | திரிபுரா இடது முன்னணி | 1 |  |
| புரட்சிகர சோஷலிசக் கட்சி (RSP) | திரிபுரா இடது முன்னணி | 1 |  |
| அனைத்திந்திய பார்வார்டு பிளாக்கு | திரிபுரா இடது முன்னணி | 1 |  |
| இந்திய தேசிய காங்கிரசு | ஐக்கிய முற்போக்குக் கூட்டணி | 59 |  |
| பாரதிய ஜனதா கட்சி | தேசிய ஜனநாயகக் கூட்டணி | 51 |  |
| திரிபுரா பூர்வகுடி மக்கள் முன்னணி (IPFT) | தேசிய ஜனநாயகக் கூட்டணி | 9 |  |
| சுயேட்சைகள் | 27 |  |  |
| திரிபுரா பூர்வகுடிமக்கள் தேசியக் கட்சி (INPT) | 15 |  |  |
| திரிபுரா மக்கள் கட்சி | 7 |  |  |
| அம்ரா பெங்காளி | 23 |  |  |
| அகில இந்திய திரிணாமுல் காங்கிரசு | 24 |  |  |
| இந்திய ஐக்கிய சோசலிச மையம் (பொதுவுடமை) | 5 |  |  |
| திரிபுராலாந்து மாநிலக் கட்சி | 9 |  |  |
| இந்தியப் பொதுவுடமைக் கட்சி (மார்க்சிஸ்ட் - லெனினிஸ்ட்) | 5 |  |  |
| வடகிழக்கு இந்திய வளர்ச்சிக் கட்சி | 1 |  |  |
| பிரகதிசீல் அமாரா பங்காலி சமாஜ் | 1 |  |  |
| திரிபுரா பூர்வகுடிகள் முன்னணி (சுயேட்சை) | 1 |  |  |
| **மொத்தம்** | **297** | } |  |
# திரிபுரா சட்டமன்றத் தேர்தல், 2018

## தேர்தல் முடிவுகள்

பாரதிய ஜனதா கட்சி தலைமையிலான ஐக்கிய முற்போக்குக் கூட்டணி அறுதிப் பெரும்பான்மையான தொகுதிகளில் வென்று திரிபுரா மாநிலத்தின் அடுத்த முதலமைச்சராக பிப்லப் குமார் தேவ் தேர்ந்தெடுக்கப்பட்டார்.  
| வாக்குகள் | % | ±pp | வெற்றி | **+/−** |
| --- | --- | --- | --- | --- |
| பாரதிய ஜனதா கட்சி | 9,85,937 | 43.0 | 35 | 35 |
| மார்க்சிஸ்ட் | 9,75,680 | 42.6 | 16 | 33 |
| திரிபுரா பூர்வ குடிமக்கள் முன்னணி (IPFT) | 1,73,603 | 7.6 | 8 | 8 |
| இந்திய தேசிய காங்கிரசு | 40,796 | 1.8 | 0 | 10 |
| மொத்தம் | 100.00 | 59 |  |  |
# வலையகம் இணைந்த சேமிப்பகம்

**வலையகம் இணைந்த சேமிப்பகம்**(NAS = Network-attached storage) என்பது வேறுபட்ட வன்பொருட்களைக் கொண்ட கணியக்கருவிகளுக்கான தரவுகளை, அக்கருவிகளிடமிருந்து பெற்று, அவை கேட்கப்படும் போது, குறைந்தது இருமடங்கு வேகத்தில் தரம் குறையாமல் அளிக்க வல்ல, வலையகத்தில் இணைக்கப்பட்ட சேமிக்கும் கலன் ஆகும். சேமிப்பு பரப்பு வலையமைப்பு (SAN) என்பதும், இதுவும் ஒன்றல்ல. ஒரு இணைய வழங்கியை விட கோப்புகளைத் தருவதிலும், பெறுவதிலும், அளிப்பதிலும் பாதுகாப்பும், விரைவுத் தன்மையும் இத்தகைய சேமிக்கும் கலன்கள் பெற்றுத் திகழ்வதாகக் கூறப்படுகிறது. இதன் வன்தட்டு இதற்கே உரிய வன்பொருள் தன்மைகளோடும், மென்பொருட்களோடும் செயற்படுகிறது. அதனால் இதன் திறனும், மின்சாரமும், ஆயுளும் மேலோங்கி இருக்கின்றன. NAS எதிர் SAN: NAS கோப்பு பயன்பாடு எல்லைகள் அற்றது. SAN பயன்பாட்டு எல்லைகள் உடையது.NAS என்பதன் இயக்குதளம் பெறும் கணினையைப் பொறுத்து வேறுபடலாம். SAN என்பதன் இயக்குதளம் மாறுவதில்லை. எனவே, இத்தகைய சேமிப்புகலன்களை தொழினுட்ப வல்லுனர்கள் பரிந்துரைக்கிறார்கள்.
# வலையகம் இணைந்த சேமிப்பகம்

## சிறந்த லினக்சு வழங்கல்கள்

லினக்சில், இத்தகைய கோப்பு மேலாண்மையை வழங்கும், சிறந்த வலையகம் இணைந்த சேமிப்பகங்கள் என நான்கினைக் கூறலாம்.
1. அமெகி (Amahi)
1. ஓபன்மீடியாவால்ட்டு (OpenMediaVault)
1. இராக்சுடோர்(Rockstor)
1. ஓபன்ஃபைலர் (Openfiler)
பெருந்தரவுகள் வளர்ந்து வரும் இச்சூழலில், இத்தகைய வன்பொருட்கள் மிக முக்கியபங்கையும், பாதுகாப்பையும் வழங்குகின்றன.
# அமித் பார்கவ்

**அமித் பார்கவ்** ஓர் இந்தியத் திரைப்பட நடிகர் மற்றும் தொலைக்காட்சி நடிகர் ஆவார். தமிழ், கன்னடம், இந்தி மொழித் திரைப்படங்களில் நடித்து வருகிறார். கன்னடத்தில் ஒளிபரப்பான *சீதை* தொலைக்காட்சித் தொடரில் ஏற்ற இராமர் வேடத்தின் வாயிலாக புகழ்பெற்றார். அபிசேக் வர்மன் இயக்கிய*2 ஸ்டேட்ஸ்* திரைப்படத்தில் சிறிய வேடத்தில் நடித்துள்ளார். *கல்யாணம் முதல் காதல் வரை* தொலைக்காட்சித் தொடரில் *அர்ஜுன்* என்ற வேடத்தில் நடித்துள்ளார். தமிழில், என்னை அறிந்தால் (2015), மிருதன் (2016) உள்ளிட்ட திரைப்படங்களில் துணை வேடங்களில் நடித்துள்ளார். இவர் தமிழ், கன்னட மொழித் திரைப்படங்களில் பின்னணிக் குரல் கொடுப்பவராகவும் பணியாற்றியுள்ளார்.
# அமித் பார்கவ்

## திரைப்பட விபரம்

### தொலைக்காட்சித் தொடர்கள்

| ஆண்டு | தொடர் | கதாபாத்திரம் | மொழி | தொலைக்காட்சி | குறிப்புகள் |
| --- | --- | --- | --- | --- | --- |
| 2010 | *சீதை* | இராமர் | கன்னடம் | உதயா தொலைக்காட்சி |  |
| 2013 | *மகாபாரதம்* | கண்ணன் | தமிழ் | சன் தொலைக்காட்சி |  |
| 2014 | *பிக் பாஸ் கன்னடம் 2* | குரல் மட்டும் | கன்னடம் | ஏசியாநெட் சுவர்ணா |  |
| 2014–2017 | *கல்யாணம் முதல் காதல் வரை* | அர்ச்சுன் | தமிழ் | ஸ்டார் விஜய் |  |
| 2017 | *மாப்பிள்ளை* | தீபக் | தமிழ் | விஜய் |  |
| 2017- தற்போது | *நெஞ்சம் மறப்பதில்லை* | விக்ரம் | தமிழ் | விஜய் | } |
# அமித் பார்கவ்

## திரைப்பட விபரம்

### நடித்த திரைப்படங்கள்

| ஆண்டு | திரைப்படம் | கதாபாத்திரம் | மொழி | குறிப்புகள் |
| --- | --- | --- | --- | --- |
| 2014 | *விழி மூடி யோசித்தால்* | தமிழ் |  |  |
| 2014 | *2 ஸ்டேட்ஸ்* | கரீசு | இந்தி |  |
| 2014 | *என்னமோ ஏதோ* | மருத்துவர் ஆனந்த் | தமிழ் |  |
| 2015 | *என்னை அறிந்தால்* | தேன்மொழியின் வருங்கால கணவன் | தமிழ் |  |
| 2016 | *மிருதன்* | நவீன் | தமிழ் |  |
| 2017 | *குற்றம் 23* | அரவிந்த் | தமிழ் |  |
| 2018 | *கர்ஜனை* | தமிழ் | படப்பிடிப்பில் |  |
# நாகாலாந்து சட்டமன்றத் தேர்தல், 2018

**நாகாலாந்து சட்டமன்றத் தேர்தல், 2018** (*Nagaland Legislative Assembly election, 2018*) 27 பிப்ரவரி 2018 அன்று நடைபெற்றது. இம்மாநிலச் சட்டப் பேரவையின் 60 உறுப்பினர்களுக்கான தேர்தலில், வடக்கு அங்காமி II சட்டமன்றத் தொகுதியிலிருந்து நைபியு ரியோ போட்டியின்றி தேர்ந்தெடுக்கப்பட்டதால், 59 தொகுதிகளுக்கு மட்டுமே தேர்தல் நடைபெற்றது. வாக்கு எண்ணிக்கை 3 மார்ச் 2018 அன்று நடைபெற்றது.
# நாகாலாந்து சட்டமன்றத் தேர்தல், 2018

## பின்னணி

நாகாலாந்து சட்டமன்றத்தின் பதவிக்காலம் 13 மார்ச் 2018 அன்றுடன் முடிய உள்ளததால் இத்தேர்தல் நடைபெறுகிறது.
22 சனவரி 2018ல் நாகாலாந்து முன்னாள் முதலமைச்சர் *கே. எல். சிசி* 12 முன்னாள் சட்டமன்ற உறுப்பினர்களுடன் பாரதிய ஜனதா கட்சியில் இணைந்தார்.  
11 அரசியல் கட்சிகள் தேர்தலை தள்ளி வைக்கக் கோரி அறிக்கை வெளியிட்டன.  
தேர்தலுக்கு முன்னர் பாரதிய ஜனதா கட்சியின் தலைமையிலான தேசிய முற்போக்கு கூட்டணி, நாகலாந்தை ஆளும் நாகாலாந்து மக்கள் முன்னணியுடன் தங்களது கூட்டணியை முறித்துக் கொண்டது.  
அதற்கு பதிலாக நைபியு ரியோ தலைமையிலான தேசிய ஜனநாயக முன்னேற்றக் கட்சியுடன், பாரதிய ஜனதா கட்சி கூட்டணி வைத்துக் கொண்டது.
# நாகாலாந்து சட்டமன்றத் தேர்தல், 2018

## தேர்தல் முடிவுகள்

3 மார்ச் 2018 அன்று வாக்குகள் எண்ணப்பட்டது. இத்தேர்தலில் எந்த கூட்டணியும் அறுதிப் பெரும்பான்மை இடங்களை பெற இயலவில்லை. தேசிய ஜனநாயக முற்போக்குக் கட்சியின் வேட்பாளர் நைபியு ரியோ **வடக்கு அங்காமி II** தொகுதியில் போட்டியின்றி தேர்ந்தெடுக்கப்பட்டார்.
| கட்சிகளும் கூட்டணிகளும் | பெற்ற வாக்குகள் | இடங்கள் |  |  |  |
| --- | --- | --- | --- | --- | --- |
| நாகாலாந்து மக்கள் முன்னணி | 58 | 28 | 9 |  |  |
| தேசிய ஜனநாயக முற்போக்குக் கட்சி | 40 | 17 | 17 |  |  |
| பாரதிய ஜனதா கட்சி | 20 | 12 | 11 |  |  |
| தேசிய மக்கள் கட்சி | 25 | 1 | 1 |  |  |
| ஐக்கிய ஜனதா தளம் | 13 | 1 |  |  |  |
| சுயேட்சைகள் | 11 | 1 | 7 |  |  |
| இந்திய தேசிய காங்கிரசு | 18 | 0 | 8 |  |  |
| தேசியவாத காங்கிரசு கட்சி | 6 | 0 | 4 |  |  |
| ஆம் ஆத்மி கட்சி | 3 | 0 |  |  |  |
| லோக் ஜனசக்தி கட்சி | 2 | 0 |  |  |  |
| மொத்தம் | 100.00 | 196 | 60 | ±0 | } |
# நாகாலாந்து சட்டமன்றத் தேர்தல், 2018

## ஆட்சி அமைத்தல்

பாரதிய ஜனதா கட்சியின் கூட்டணிக் கட்சியான தேசியவாத ஜனநாயக முற்போக்கு கட்சியின் தலைவர் நைபியு ரியோ தலைமையில் நாகாலாந்தில் ஆட்சி அமைக்க உரிமை கோரும் கடிதத்தையும், தங்களுக்கு ஆதரவாக உள்ள 32 சட்டமன்ற உறுப்பினர்களின் பட்டியலை ஆளுநர் பி.பி. ஆச்சார்யாவிடம் ஒப்படைத்தார்.
# (2,4,6- டிரைமெத்தில்பீனைல்) தங்கம்

**(2,4,6- டிரைமெத்தில்பீனைல்) தங்கம்** (*(2,4,6-Trimethylphenyl)gold*) என்பது Au<sub>5</sub>C<sub>45</sub>H<sub>55</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இரண்டு தங்க அணுக்களுக்கு இடையில் ஓர் அரைல் கார்பன் பாலமாகச் செயல்படும் வகை சேர்மங்களின் சிறப்புத் தொகுதியில் இச்சேர்மம் ஓர் உறுப்பினராகும். குளோரிடோ கார்பனைல் தங்கத்துடன் (Au(CO)Cl) மெசிட்டைல் கிரிக்னார்டு வினைபுரிவதால் (2,4,6- டிரைமெத்தில்பீனைல்) தங்கம் உருவாகிறது. சுழல் ஐமம் கட்டமைப்பில் இது படிகமாகிறது.
# பிசு(வளைய ஆக்டாடையீன்) நிக்கல்

**பிசு(வளைய ஆக்டாடையீன்) நிக்கல் (0)** (Bis(cyclooctadiene)nickel(0)) என்பது Ni(C<sub>8</sub>H<sub>12</sub>)<sub>2</sub> என்ற மூலக்கூற்று வாய்ப்பாடு கொண்ட கரிம உலோக சேர்மமாகும். காற்றினாலும் பாதிக்கப்படும் இச்சேர்மம் மஞ்சள் நிறத் திண்மமாகக் காணப்படுகிறது. வேதித் தொகுப்பு வினைகளில் பயன்படும் Ni(0) வை வழங்கக்கூடிய பொதுவான ஆதார மூலமாக பிசு(வளைய ஆக்டாடையீன்) நிக்கல் கருதப்படுகிறது.  
Ni(cod)2, எனச் சுருக்கக் குறியீடாக குறிக்கப்படும் இச்சேர்மம் டயாகாந்த ஒருங்கிணைவு அணைவுடன் நான்முக நிக்கல்(0) வாக தோன்றுகிறது. இந்த ஒருங்கினைப்புடன் 1,5-வளைய ஆக்டாடையீன் ஈந்தணைவிகள் ஆல்க்கீன் தொகுதிகளுடன் பிணைந்துள்ளன. நிரிலி நிக்கல்(II) அசிட்டைலசிட்டோனேட்டை டையொலிபீன் முன்னிலையிலொடுக்கம் செய்து இந்த அணைவுச் சேர்மத்தை தயாரிக்கிறார்கள்.  
:1/3 [Ni<sub>3</sub>(acac)<sub>6</sub>] + 2 cod + 2 AlEt<sub>3</sub> → Ni(cod)<sub>2</sub> + 2 acacAlEt<sub>2</sub> + C<sub>2</sub>H<sub>6</sub> + C<sub>2</sub>H<sub>4</sub>.  
பென்சீன் மற்றும் THF இல் பிசு(வளைய ஆக்டாடையீன்) நிக்கல் (0) மிதமாகக் கரைகிறது. பிசு(வளைய ஆக்டாடையீன்) ஈந்தணைவிகள் பாசுப்பீன், பாசுபைட்டு மற்றும் ஐசோசயனைடுகளால் எளிமையாக இடப்பெயர்ச்சி செய்யப்படுகின்றன.
# கரிமநிக்கல் வேதியியல்

**கரிமநிக்கல் வேதியியல்** (*Organonickel chemistry*) கரிம உலோக வேதியியலின் ஒரு பிரிவு ஆகும். நிக்கல்-கார்பன் பிணைப்புகளால் ஆக்கப்பட்டுள்ள சேர்மங்களைப் பற்றி இந்த அறிவியல் பிரிவு கூறுகிறது. வினையூக்கிகளாகவும், கட்டுறுப்புகளாகவும் கரிம வேதியியலிலும் வேதிப்போக்குவரத்து வினைகளிலும் இவை பயன்படுத்தப்படுகின்றன. கரிம வினைகளில் கரிமநிக்கல் சேர்மங்கள் குறுகிய வாழ்வுடைய இடைநிலைகளாக உள்ளன. 1890 இல் தயாரிக்கப்பட்ட நிக்கல் டெட்ராகார்பனைல் Ni(CO)4 சேர்மமே முதலாவதாகத் தயாரிக்கப்பட்ட கரிமநிக்கல் சேர்மமாகும். இது உடனடியாக நிக்கல் தூய்மையாக்கலுக்கு உதவும் மாண்டு செயல்முறையில் பயன்படுத்தப்பட்டது. கார்பனைலேற்றம், ஐதரோசயனேற்றம் மற்றும் செல் உயர் ஒலிஃபின் செயல்முறை போன்ற என்னற்ற தொழிற்சாலை செயல்முறைகளில் கரிமநிக்கல் ஒருங்கிணைவுச் சேர்மங்கள் ஆதிக்கம் செலுத்துகின்றன.
# கரிமநிக்கல் வேதியியல்

## மீள்பார்வை

0 அல்லது +2 என்ற ஆக்சிசனேற்ற நிலையை கரிமநிக்கல் சேர்மங்கள் ஏற்கின்றன. கரிமநிக்கல் மற்றும் கரிமபல்லேடியம் சேர்மங்கள் இரண்டுமே ஒடுக்கநீக்கம் மற்றும் ஆக்சிசனேற்ற கூட்டு வினைகளில் பங்குகொண்டாலும் கரிமபல்லேடியம் சேர்மங்களுடனான கரிமநிக்கல் சேர்மங்களின் ஒற்றுமை வலிமையானதாக இல்லை.
# கரிமநிக்கல் வேதியியல்

## மீள்பார்வை

### நிக்கல் ஆல்க்கீன் அணைவுச்சேர்மங்கள்

:  
நிக்கல் ஆல்க்கீனுடன் ஒருங்கிணைந்த பல அணைவுச் சேர்மங்கள் காணப்படுகின்றன. இவற்றில் முதலில் நிக்கல் 0 இணைதிறன் கொண்டதாக இருந்தது. தீவார்-சாட்-தன்கேன்சன் மாதிரியில் இதன் பிணைப்புகள் விவரிக்கப்பட்டன. பிசு(வளைய ஆக்டாடையீன்)நிக்கல்(0) (Ni(COD)2) என்ற சேர்மம் இதற்கான ஒரே பொதுவான பிரதிநிதியாகும். இதில் இரண்டு வளைய ஆக்டாடையீன் ஈந்தணைவிகள் உள்ளன. இதுவொரு 18 எலக்ட்ரான் விதி சேர்மமாகும். நிக்கல் 10 எலக்ட்ரான்களையும் கூடுதலான 4x2 எலக்ட்ரான்கள் இரட்டைப் பிணைப்புகளாலும் வழங்கப்படுகின்றன. இத்திண்மம் 60 பாகை செல்சியசு வெப்பநிலையில் உருகுகிறது. ஒரு வினையூக்கியாகவும் பல நிக்கல் சேர்மங்கள் தயாரிப்பதற்கான முன்னோடியாகவும் இதைப் பயன்படுத்துகிறார்கள்.
# கரிமநிக்கல் வேதியியல்

## மீள்பார்வை

### நிக்கல் அல்லைல் அணைவுச்சேர்மங்கள்

அல்லைல் ஆலைடுகள் Ni(CO)4 உடன் வினைபுரிந்து pi-அல்லைல் அணைவுச்சேர்மங்களாக உருவாகின்றன.(அல்லைல்l)2Ni2Cl2. இவையே அல்லைல் அணுக்கருகவரிகளுக்கு ஆதாரமூலங்களாக உள்ளன. (அல்லைல்)2Ni2Cl2 மற்றும் (அல்லைல்)Ni(C5H5),இரண்டிலும் நிக்கல் +2 ஆக்சிசனேற்ற நிலையில் முறையே 16,18 எலக்ட்ரான்களைக் கொண்டுள்ளன.
# கரிமநிக்கல் வேதியியல்

## மீள்பார்வை

### நிக்கலோசீன்

நிக்கலோசீன் NiCp2 உடன் +2 Ni ஆக்சிசனேற்ற நிலை மற்றும் 20 இணைதிற எலக்ட்ரான்கள் கொண்டதுதான் நிக்கலின் பிரதானமான மெட்டலோசீன் ஆகும். ஒரு எலக்ட்ரானால் இதை ஆக்சிசனேற்றம் செய்யமுடியும். இதனுடன் தொடர்புடைய பல்லேடியோசீன் மற்றும் பிளாட்டினோசீன் சேர்மங்கள் அறியப்படவில்லை.
# கரிமநிக்கல் வேதியியல்

## மீள்பார்வை

### நிக்கல் கார்பீன் அணைவுச்சேர்மங்கள்

முறையான C=Ni இரட்டைப் பிணைப்புகளால் நிக்கலானது கார்பீன் அணைவுச் சேர்மங்களாக உருவாகிறது.  
:
# கரிமநிக்கல் வேதியியல்

## மீள்பார்வை

### நிக்கல் 12 இணைதிற எலக்ட்ரான் சேர்மங்கள்

NiR2 வகை நிக்கல் சேர்மங்களும் வெறும் 12 இணைதிற எலக்ட்ரான்களுடன் காணப்படுகின்றன. எனினும், கரைசலில் உள்ள கரைப்பான் மூலக்கூறுகள் உலோக அணுவுடன் இடைவினை புரிந்து எலக்ட்ரான்களின் எண்ணிக்கையை அதிகரிக்கின்றன. டை(மெசிட்டைல்)நிக்கல் ஒரு உண்மையான 12 இணைதிற எலக்ட்ரான் சேர்மமாகும். அல்லைல்)2Ni2Br2 மற்றும் தொடர்புடைய கிரிக்னார்டு வினைப்பொருள் இரண்டும் வினைபுரிந்து இச்சேர்மம் உருவாகிறது.
:
# கரிமநிக்கல் வேதியியல்

## வினைகள்

### ஆல்க்கீன்/ஆல்க்கைன் சில்படிமமாதல்

ஆல்க்கீன்களும் ஆல்க்கைன்களும் சில்படிமமாதலுக்கு நிக்கல் சேர்மங்கள் வினையூக்கியாகச் செயல்படுகின்றன. 1950 களில் சீக்ளர்-நட்டா வினையூக்கிகளைச் சரிபார்க்க இப்பண்பு உபயோகமானது. அழுத்த அனற்கலனிலிருந்து தோன்றும் நிக்கல் மாசுக்களால் இத்தகைய கண்டுபிடிப்புக்குக் காரணமாயின. இறுதி ஆல்க்கீனுக்குரிய இறுதி வினைக்கு ஆதரவான பரவல் வினையை (ஆஃபா) இவை தடுக்கின்றன. எத்திலீனின் பலபடியாதல் வினை திடீரென 1-பியூட்டினில் நிறுத்தப்படுகிறது. நிக்கல் விளைவு என்றழைக்கப்பட்ட இக்காரணமே, பொருத்தமான வேறு வினையூக்கிகளைத் தேடத் தூண்டியது. இதன் விளைவாக நவீன சீக்ளர்-நட்டா வினையூக்கிகள் போன்ற புதிய வினையூக்கிகள் தொழில்நுட்ப ரீதியாக உயர் மோலார் நிறை பலபடிகளை உற்பத்தி செய்தன.
இம்முறை ஆல்க்கைன் சில்படிமமாதலில் நடைமுறைப்படுத்தப்பட்ட செயல்முறை ரெப்பி தொகுப்புமுறையாகும். வளைய ஆக்டாடெட்ரேன் தயாரித்தல் ஒரு உதாரணமாகும்.  
:  
இதுவொரு முறைசார்ந்த [2+2+2+2] வளையக்கூட்டு வினையாகும்.பியூட்டாடையீன் உடன் எத்திலீன் சேரும் சில்படிமமாதல் வினையிலிருந்து மாறுபக்க -1,4-எக்சாடையீன் தோன்றுகிறது. இது ஒரு காலத்தில் தொழிற்சாலைகளில் தொழில்முறையாக இருந்தது.  
ஆல்க்கைன் முப்படியாதல் வினையிலும் முறைசார்ந்த [2+2+2] வளையக்கூட்டு வினை பங்கேற்கிறது. இந்நீட்டுறு முப்படியாதல் வினையில் பொதுவாக பென்சைன் சேர்த்துக் கொள்ளப்படுகிறது . ஆர்த்தோ நிலையில் பதிலீடாக உள்ள டிரைமெத்தில்சிலில் மற்றும் டிரிப்ளேட்டுடன் இணைந்துள்ள பென்சீன் சேர்மத்தால் தளத்திலேயே பென்சைன் உருவாக்கப்படுகிறது. இது 1,7 ஆக்டாடையைன் போன்ற ஒரு டை-யைன் உடன் வினைபுரிந்து (NiBr2 பிசு(டைபீனைல்பாசுபினோ) ஈத்தேன் /துத்தநாகம்) தொடர்புடைய நாப்தலீன் வழிப்பொருட்களை செயற்கையாகக் கொடுக்கிறது.  
இந்த வினையூக்க சுழற்சியில் தொடக்கநிலை துத்தநாகம் நிக்கல்(II) வை நிக்கல்(0) வாக ஒடுக்கமடையச் செய்கிறது. பின்னர் இது இரண்டு ஆல்க்கைன் பிணைப்புகளுடன் ஒருங்கிணைகிறது. நிக்கல்வளையபெண்டாடையீன் இடைநிலையை ஒரு வளைய உலோகமேற்ற வினை பின்பற்றுகிறது. இந்த ஒருங்கிணைவுக்குப் பின்னர் நிக்கல்வளையயெடாடிரையீன் சேர்மத்துடன் C-H உட்செருகல் வினை நிகழ்கிறது. ஒடுக்கநீக்க வினை டெட்ரா ஐதரோஆந்தரசீன் சேர்மத்தை விடுவிக்கிறது.
இந்த வகையிலான வினைகளில் கரிமநிக்கல் சேர்மங்கள் உருவாக்கப்படுவது எப்போதுமே வெளிப்படையாக இருப்பதில்லை ஆனால் கவனமாக வடிவமைக்கப்பட்ட பரிசோதனையில் இரண்டு விதமான இடைநிலைகள் அளவுக்குறியாக அமைக்கப்பட்டிருக்கின்றன :  
::  
இதுவோர் ஆய்வில் உணரப்பட்டது . குறைந்த தலத்தேர்வு காரனாமாக இவ்வினை அசிட்டைலீனுடன் மட்டும் பொருந்துகிறது அல்லது எளிய ஆல்க்கைன்களுடன் மட்டும் பொருந்துகிறது. ஒரு விளிம்புநிலை ஆல்க்கைனிலிருந்து 7 மாற்றியன்கள் பதிலீடுகளின் இருப்பிடம் அல்லது இரட்டைப்பிணைப்புகளின் அமைவிடங்கள் போன்றவற்றில் வேறுபடுகின்றன. இப்பிரச்சினைக்கு தீர்வாக சில டையைன்கள் பயன்படுத்தப்படுகின்றன.  
:  
தேர்ந்தெடுக்கப்பட்ட சில வினை நிபந்தனைகளும் உருவாகும் விலைபொருள் அளவைக் குறைக்கின்றன. போட்டியிடும் [2+2+2] வளையக்கூட்டு வினை விளைபொருள் தொடர்புடைய பதிலீடு செய்யப்பட்ட அரீனுடன் போட்டியிடுகின்றன.
# கரிமநிக்கல் வேதியியல்

## வினைகள்

### இணைப்பு வினைகள்

அல்லைல் மற்றும் அரைல் ஆலைடுகளுக்கு இடையில் நிக்கல் சேர்மங்கள் இணைப்பு வினையை நிகழ்த்துகின்றன. வினையூக்கி அளவில் நிக்கல் பங்கேற்கும் பிற இணைப்பு வினைகள் குமாதா இணைப்புவினை மற்றும் நெகிசி இணைப்புவினை போன்றவையாகும்.  
:
# கரிமநிக்கல் வேதியியல்

## வினைகள்

### நிக்கல் கார்பனைலேற்றம்

ஆல்க்கீன்கள் மற்றும் ஆல்க்கைன்களுடன் கார்பனோராக்சைடு கூடும் வினைகளை நிக்கல் வினையூக்குகிறது. தொழில்முறையில் அக்ரைலிக் அமிலம் தயாரிக்கும் இம்முறையில் அசிட்டைலீன், கார்பனோராக்சைடு மற்றும் தண்ணீர் முதலியன 40-55 வளிமண்டல அழுத்தத்தில் 160 முதல் 200 பாகை செல்சியசு வெப்பநிலையில் நிக்கல்(II) புரோமைடு மற்றும் ஒரு தாமிர ஆலைடு வினைபுரிகின்றன.  
:
# ஓபன்மீடியாவால்ட்டு

**ஓபன்மீடியாவால்ட்டு**(OpenMediaVault/OMV) என்பது வலையகம் இணைந்த சேமிப்பகங்களில் ஒன்றாகும். இது கட்டற்ற மென்பொருட்களால் கட்டமைக்கப் பட்டுள்ளது. இதனை வோல்கர் தீய்லே(Volker Theile) என்பவர் 2009 ஆம் ஆண்டு கட்டமைத்தார். இதன் இயக்குதளம் டெபியன் ஆகும். இது குனூ பொதுமக்கள் உரிமத்தின் கீழ் அளிக்கப்பட்டுள்ளது.
# வேலையில்லா பட்டதாரி 2

**வேலையில்லா பட்டதாரி** (Velaiyillaa Pattathaari 2) என அறியப்படும் வேலையில்லா பட்டதாரி 2, சௌந்தர்யா ரஜினிகாந்தால் இயக்கப்பட்ட 2017ன் இந்திய தமிழ்-தெலுங்கு நகைச்சுவை நாடகத் திரைப்படம் ஆகும். தனுஷ், அமலா பால், விவேக், ரிஷிகேஷ், சரண்யா பொன்வண்ணன் மற்றும் சமுத்திரக்கனி ஆகியோருடன் இணைந்து காஜோல் இப்படத்தில் நடித்துள்ளார்.தனுஷ், நடிப்பு தவிர, இப்படத்தினை சௌந்தர்யா ரஜினிகாந்துடன் இனைந்து தயாரிக்கித்துள்ளார், படத்திற்கான கதையையும் உரையாடல்களையும் எழுதியுள்ளார். என். ராமசாமியும் இணைந்து இந்த படத்தை தயாரித்தார். பின்னணி இசை சீன் ரோல்டனால் இயற்றப்பட்டது. இது ஆகஸ்ட் 11, 2017 அன்று உலகளவில் வெளியிடப்பட்டது. ஆரம்பத்தில் ஜூலை 28 அன்று (தனுஷின் பிறந்த நாள்) வெளியீடு செய்ய திட்டமிட்டது .இந்த படம் முதலில் தமிழ் மற்றும் தெலுங்கில் **வி.ஐ.பி 2** என்ற பெயரில் தயாரிக்கப்பட்டது. பின்பு வேளையில்லா பட்டதாரி 2 படம் ஹிந்தி மொழியில் டப்பிங் செய்யப்பட்டது. தனுஷ், படத்தின் தமிழ் பதிப்பில் மட்டுமே தன் சொந்த குரலை வெளிப்படுத்தினார்.ஹிந்தி டப்பிங் பதிப்பில் தனுஷின் குரலுக்கு டப்பிங் கலைஞர் சங்கட் மாத்ரே டப்பிங் செய்தார்.
# வேலையில்லா பட்டதாரி 2

## நடிகர்கள்

- தனுஷ் - ரகுவரன்
- காஜோல் - வசுந்தரா பரமேஸ்வர்
- அமலா பால் - டாக்டர் ஷாலினி ரகுவரன் (ரகுவரன் மனைவி)
- ரிது வர்மா - அனிதா
- சரண்யா பொன்வண்ணன் - புவனா (ரகுவரன் தாயார்)
- விவேக் - அழகு சுந்தரம்
- ரிஷிகேஷ் - கார்த்திக் (ரகுவரன் சகோதரர்)
- சமுத்திரகனி - ரகுவரன் தந்தை
- மீரா கிருஷ்ணன் - ஷாலினியின் தாய்
- எஸ். கதிரேசன் - ஷாலினியின் தந்தை
- பாலாஜி மோகன் - பாலாஜி
- எம். ஜே. ஸ்ரீராம் - ராம்குமார் (அனிதாவின் தந்தை)
- ஜி. எம். குமார் - செட்டியார்
- ரைசா வில்சன் - வசுந்தராவின் PA
- லோகேஷ் - வசுந்தராவின் மேலாளர்
- சரவண சுப்பையா - பிரகாஷ்
- செல் முருகன் - மாணிக்கம்
- மிர்ச்சி விஜய் - ரகுவரன் நண்பன்
- ராஜ் மோகன் - பிரகாஷின் வக்கீல்
- ப்ளோரண்ட் பெரேரா - பொன்னு ரங்கம்
- சேதுபதி ஜெயச்சந்திரன் - எம். எஸ். அறிவழகன்
- ஆண்ட்ரூஸ் - செய்தி வாசிப்பாளர்
- சிஜோய் வர்கீஸ்
# வேலையில்லா பட்டதாரி 2

## கதை

இந்த படத்தில் அனிதா கட்டுமான நிறுவனத்திற்கு (Anitha Constructions) பணி புரியும் ரகுவரன் (தனுஷ்) ஆண்டின் சிறந்த பொறியியலாளர் விருதை பெற்றுள்ளார். அவரது மனைவி ஷாலினி (அமலா பால்) ஆவார். ரகுவரன் தனது மனைவிக்கு வேலைக்கு செல்வது பற்றி நிராகரிக்கிறார்.தென்னிந்தியாவில் ஒரு பெரிய கட்டுமான நிறுவனத்தின் தலைவரான வசுந்தரா (காஜோல்), ரகுவரனுக்கு வேலை வாய்ப்பு அளிக்கிறார், ஆனால் அவர் மறுக்கிறார். இதனால் வசுந்தராவின் கோபத்திற்கு ரகுவரன் ஆளாகிறார். ரகுவரனின் வாழ்க்கையில் பல தடைகளை அவர் உருவாக்குகிறார். பின்பு தனுஷ் த்னியாக ஒரு புது நிறுவனத்தை உருவாக்கினார். அதற்கும் பல தடைகளை உருவாக்குகிறார் வசுந்தரா. இப்படத்தில் அம்மா பற்றிய உணர்ச்சிகரமான உரையாடல்கள்,திருக்குறளை வைத்துக் கருத்துக் கூறுவது, ஜல்லிக்கட்டு ஆர்ப்பாட்டங்கள் மற்றும் சென்னை வெள்ளம் பற்றிய காட்சிகள் உள்ளன.
# வேலையில்லா பட்டதாரி 2

## இசை மற்றும் பாடல்கள் தீம் டிராக்- வசுந்தரா- பேரரசி வருகிறாள் "

அனிருத் ரவிச்சந்தரால் இசையமைக்கப்பட்ட முதல் படத்தில் இருந்து கதாபாத்திரங்கள் மற்றும் தலைப்புக்கு சிறப்பம்சமாக இருந்த சில பின்னணி இசைத் தக்கவைக்கப்பட்டன. 5 பாடல்கள் இடம்பெறும் பாடல் பட்டியல் ஜூன் 25 ஆம் தேதி மும்பையில் வெளியிடப்பட்டது. இப்படத்தை இசையமைத்தவர் சீன் ரோல்டன்.  
தமிழ் பாடல்கள்  
1. " ரகுவரனின் வாழ்க்கை - நட டா ராஜா"- தனுஷ், யோகி பி  
2. “ஏஞ்சல் ஆஃப் ரகுவரன் - இறைவானை தந்த இறைவியே "- சீன் ரோல்டன், எம் எம் மானசி  
3.” ரகுவரன் சித்திரவதை - உச்சத்துல "-தனுஷ்  
4.” ரகுவரன் Vs வசுந்தரா- தூரம் நில்லு "- பென்னி தயாள், தனுஷ், சக்திஸ்ரீ கோபாலன்  
5. “தீம் டிராக் (வசுந்தரா)-பேரரசி வருகிறாள் "  
தெலுங்கு பாடல்கள்  
1. நட டா ராஜா- ராகுல் நம்பியார், யோகி பி  
2. இருவரம் காடு- சீன் ரோல்டன், எம் எம் மானசி  
3. பெல்லனேட்-ரவி ஜி  
4. தூரம் நுவே உண்டலோய்- கே ஜி ரஞ்சித், அனன்யா திருமலை  
5.தீம் டிராக் (வசுந்தரா)  
இந்தி பாடல்கள்  
1. சல் ரீ ராஜா-ராகுல் நம்பியார், யோகி பி  
2. து மிலி ஹை- அபய் ஜோத்பர்கர், எம். எம். மானசி  
3. மேன் கா ராஹா-ரஞ்சித்  
4. தூரி ஜாரா பானகே- பென்னி தயாள், சக்திஸ்ரீ கோபாலன்  
5.தீம் டிராக் (வசுந்தரா)
# வேலையில்லா பட்டதாரி 2

## தயாரிப்பு

2014 படமான வேலையில்லா பட்டதாரி<nowiki/>க்கு பிறகு, வேல்ராஜ் மற்றும் தனுஷ், தங்கமகன் (2015) தயாரிப்பில் வேலை செய்தனர், இது முந்தைய படத்தின் தொடர்ச்சியாக பரவலாகப் புகழ் பெற்றது.இப்படத்தின் தயாரிப்புக் கட்டங்களில், தனுஷ் தங்கமகன் ஒரு வித்தியாசமான கதை என்று உறுதிப்படுத்தினார். பின்னர் 2016 நடுப்பகுதியில், தனுஷின் அண்ணி சவுந்தர்யா ரஜினிகாந்த், தயாரிப்பாளர் என். ராமசாமி மற்றும் ஹேமா ருக்மணி ஆகியோருடன் காதல் கதை ஒன்றுக்கு ஒப்பந்தம் செய்யப்பட்டார். அப்படத்தின் தலைப்பு "நிலவுக்கு என் மேல் என்னடி கோபம்". இப்படத்தில் தனுஷுக்கு முக்கிய கதாப்பாத்திரம் அளிக்கப்பட்டது.  
சோனம் கபூர், காஜல் அகர்வால் மற்றும் மஞ்சிமா மோகன் உள்ளிட்ட நடிகைகளுடன் பேச்சுவார்த்தை நடத்திய போதிலும், இந்த திட்டம் நிறைவேறத் தவறிவிட்டது, மற்றும் திடீர் நிகழ்வுகள் காரணமாக தனுஷ் தனது முந்தைய படமான வேலையில்லா பட்டதாரி<nowiki/>யின் தொடர்ச்சியாக 2 ஆம் பாகம் தயாரிக்க சவுந்தர்யா ரஜினிகாந்துடன் ஒத்துழைக்க இருப்பதாக தெரிவித்தார்.  
இந்தப் படத்தில் என். ராமசாமியுடன் இணைந்து இப்படம் தயாரிக்கப்பட இருந்தது. அதே நேரத்தில் படத்தின் ஸ்கிரிப்ட் எழுதப்பட வேண்டும். படத்தின் இசையமைப்பாளராக அனிருத்துக்கு பதிலாக சீன் ரோல்டன் ஒப்பந்தத்தில் கையெழுத்திட்டார்.ஆனால் அனிருத் இசையமைத்த முதல் பாகத்தின் தீம் இசை புதிய படத்தில் தக்கவைத்துக் கொள்ளப்பட்டது.இந்த படத்திற்கான படப்பிடிப்பு 2016 ஆம் ஆண்டின் பிற்பகுதியில் தொடங்கியது. அமலா பால், சமுத்திரகனி, விவேக், ரிஷிகேஷ் என முதல் படத்தின் பல நடிகர்கள் புதிய படத்திற்கு தக்கவைத்துக் கொள்ளப்பட்டனர்.முதல் படத்தில் இறந்த சரண்யாவும், இப்படத்தில் ஒரு பாத்திரத்தை சித்தரிக்க தேர்ந்தெடுக்கப்பட்டார். இந்தத் திரைப்படத்தில் இந்தித் திரைப்பட நடிகை கஜோல், ஒரு முக்கிய பாத்திரத்தில் நடித்தார், இவர் கிட்டத்தட்ட 20 ஆண்டுகளுக்குப் பிறகு தமிழ் சினிமாவுக்கு திரும்பினார். 2017 ஏப்ரல் மாதத்தில் படப்பிடிப்பு முடிவடைந்தது.
# வைதேகி பரசுராமி

**வைதேகிபரசுராமி ** சட்டத்தில் பட்டம் பெற்ற இந்திய நடிகை ஆவார். அவர் மும்பை, மகாராஷ்டிரா, இந்தியாவில் பிப்ரவரி 1, 1992 அன்று பிறந்தார். வைதேகி பரசுராமி முக்கியமாக மராத்தி மற்றும் பாலிவுட் திரைப்படங்களில் நடித்து வருகிறார் .மராத்தி திரைப்படமான 'வேட் லாவி ஜீவா' (2010) திரைப்படத்தின் மூலம் திரை உலகிற்கு அறிமுகம் ஆனார் .
# வைதேகி பரசுராமி

## பிறப்பும் ,இளமை பருவமும்

அவர் மகாராஷ்ட்ரா, மும்பையில் பிறந்தார். அவரது தந்தையார் வைபவ் பரசுராமி, வழக்கறிஞர் மற்றும் தாய் சுனந்த பரசுராமி, வழக்கறிஞர் . அவருக்கு ஒரு சகோதரர், விகரன் பரசுராமி, அவரும் வழக்கறிஞர் ஆவார்.
# வைதேகி பரசுராமி

## கல்வி

மும்பையில் உள்ள ஐ .ஈ .எஸ் .பத்மகர் தம்தரே ஆங்கில நடுத்தர முதன்மை பள்ளி யில் ஆரம்ப கல்வியையும், சுலு குருஜி ஆங்கிலம் நடுத்தர பாடசாலையில் இரண்டாம்நிலைப் பள்ளிப் படிப்பைப் படித்தார். மும்பை வர்த்தக மற்றும் பொருளாதாரம், ராம்நிராஜன் ஆனந்திலால் போடார் கல்லூரியில் இளங்கலை பட்டப்படிப்பில் பட்டம் பெற்றார். சட்டப் படிப்புகளுக்கு அவர் மும்பையில் புதிய சட்டக் கல்லூரியில் சேர்ந்து சட்ட படிப்பை முடித்தார்.
மேலும் இவர் பயிற்சி பெற்ற பாரம்பரிய கதக் நடனக் கலைஞரும் ஆவார்.
# வைதேகி பரசுராமி

## சினிமா வாழ்க்கை

மகேஷ் மஞ்ச்ரேக்கர் இயக்கிய கோகனஸ்தா திரைப்படத்தில் அவர் அறிமுகம் ஆனார் . பின்னர் அவர் விருந்தவன் படத்தில் நடித்தார் .வைதேகி பரசுராமி ஒரு மராத்தி நடிகை ஆவார் . அவர் ஹிந்தி படமான வஜிரில் அமிதாப் பச்சனுடன் இணைந்து பணியாற்றுகிறார்.
# விக்கிப்பீடியா:இலங்கையின் கிழக்கு-வடக்கு-மலையக தொழிற்கலைகளை பல்லூடக முறையில் ஆவணப்படுத்தல்/தலைப்புகள்

விக்கியில் இல்லாத, அல்லது மேம்படுத்தப்பட வேண்டிய கட்டுரைகள். நடைபெறும் இடங்கள் பலவற்றுக்கு கட்டுரை இல்லை.  
- தும்புத் தொழில்
::* தென்னந் தும்பு
::* தும்பளை (ஊர்)
::* தும்புத் தடி
::* தென்னங் கயிறு
::* தரைவிரிப்பு
::* தும்பு மெத்தை  
- பிரம்புத் தொழில்
::* பிரம்பு
::* நெச்சிமுனை (ஊர்)
::* சுளகு
::* இடியப்பத்தட்டு
::* கோழிக் கூடு
::* மரஞ்சாள்
::* மரக்கால்  
- சுருட்டுத் தொழில்
::* சுருட்டு  
- புகையிலைச் செய்கை
::* புகையிலை  
- பன்புல் தொழில்
::* பன்புல்
::* பருத்தி மனை
::* பன்புல் பாய்  
- இலங்கையின் மரபு மீன்பிடித் தொழில்நுட்பங்கள்
::* அத்தாங்கு
::* கரப்பு
::* மண்டா
::* மீன் கூட்டு முறை
::* புல்லாந்தி மரம்  
- பனையியல்
::* பன்னைவேலை  
- மட்பாண்டத் தொழில்
::* மட்பாண்டக் கலைஞர் / வனைதற் கலைஞர்
::* வனைதல் சில்லு
::* கூசா
::* களிமண்
::* மண் பாணை
::* மண் சட்டி
::* மண் சாடி
::* தாழி
::* சிட்டி விளக்கு
::* மண் விளக்கு
::* குவளை
::* குடம்
::* அரிதட்டு (மட்பாண்டக் கருவி)  
- கைத்தறி நெசவு
::* கைத்தறி
::* நூலைச் சீராக்கும் கருவி
::* இராட்டை
::* நூல் சுற்றும் கருவி
::* சட்டில்
::* கைத்தறி புடவை
::* சாயமிடுதல்
::* நிற நூல்கள்
::* பாவு தாயாரிக்கும் இயந்திரம்
::* பாவு நூல் சுற்றும் இயந்திரம்  
- சுண்ணாம்புத் தொழில்
::* மட்டி
::* சுண்ணாம்பு
::* சுண்ணாம்பு காளவாய்  
- வாழைநார் தொழில்
::* வாழைநார்
::* வாழைநார் உற்பத்தி இயந்திரம்
::* தட்டம் (Drink coaster)
::* கைப்பை  
- சிரட்டை தொழில்
::* சிரட்டை
::* அகப்பை  
- செங்கல் உற்பத்தி
::* செங்கல்
::* செங்கல் சூளை
::* கல் அறுக்கும் அச்சு  
- தென்னை ஓலை வேலைப்பாடுகள்
::* கிடுகு
::* தோரணம்
::* விசிறி
::* பாடை  
- மரவேலைக் கலை
::* தச்சுவேலை
::* தச்சர்
::* மரவேலைக் கருவிகள்
::* இருபாலைப் பூட்டு  
- இலங்கையில் மரபு இசைக் கருவிகள் உற்பத்தி  
- உலோக வேலை
::* கம்மாலை
::* கொல்லர்  
- ஆபரணக் கலை  
- கப்பற்கலை/கப்பல் கட்டுதல்
::* கட்டுமரம்  
- காட்டுத் தொழில்கள்
::* தேன் எடுத்தல்
::* இலங்கையில் வேட்டைத் தொழில்  
- நாட்டார் கட்டிடக்கலை
::* இலங்கை நாட்டார் கட்டிடக்கலை
::* நிலைகட்டைச் சுவர் - Wattle and daub
::::* மூங்கில், நாணல் தடிகளை குறுக்காக வைத்து வேலி கட்டுமாறு கட்டி, இடைவெளியை களிமண்ணால் நிரப்பி கட்டப்படும் கட்டிடங்கள்
::* பச்சைக்கல் சுவர் - Mudbrick - sun dried brick
::* கண்டகல் கட்டுமானம்
::* சொறிக்கல் கட்டுமானம்
::* முருகைக்கல் கட்டுமானம்
::* பனையோலைக் கூரை
::* கிடுகுக் கூரை
::* குடிசை
::::* களிமண் குடிசை  
- தேயிலைச் செய்கை
::* தேயிலைக் கூடை  
- Palm Oil
- உப்பெடுத்தல்  
- இலங்கையில் முத்துக் குளித்தல்
- வெள்ளாவி
- இலங்கையில் மரபுவழி சாயமிடுதல்
# மேயாத மான்

***மேயாத மான் (Meyaadha Maan)*** 2017 ஆம் ஆண்டில் வெளிவந்த இந்திய தமிழ் மொழித் திரைப்படம் ஆகும். இப்படம் மெல்லிய காதலுடன் நகைச்சுவை கலந்த திரைப்டமாகும். இப்படம் ரத்ன குமார் எனும் அறிமுக இயக்குநரால் இயக்கப்பட்டுள்ளது. இந்தப் படத்தில் வைபவ் (நடிகர்)மற்றும்பிரியா பவானி சங்கர் ஆகியோர் முன்னணி கதாபாத்திரங்களாகவும், விவேக் பிரசன்னா, இந்துஜா இரவிச்சந்திரன், அருண் பிரசாத் மற்றும் அம்ருதா ஸ்ரீநிவாசன் ஆகியோர் துணை கதாபாத்திரங்களில் நடித்துள்ளனர்.  
கார்த்திக் சுப்புராஜ் மற்றும் கார்த்திகேயன் சந்தானம் ஆகியோரின் படத்தயாரிப்பு நிறுவனமான ஸ்டோன் பெஞ்ச் கிரியேசன்ஸ் என்ற நிறுவனத்தால் படம் தயாரித்து வெளியிடப்பட்டுள்ளது. இந்தத் திரைப்படத்தின் அசலான பின்னணி இசை சந்தோஷ் நாராயணன் மற்றும் பிரதீப் குமார் ஆகியோரால் இணைந்து உருவாக்கப்பட்டுள்ளது. இவர்களில் பின்னவருக்கு இது தமிழில் அறிமுகப்படமாகும். இத்திரைப்படம் “இதயம் முரளி“ போன்ற ஒரு மெல்லிசைப்பாடகர் ஒருவர் மதுமிதாவுடன் கொண்ட ஒருதலைக்காதலையும், அவரது தங்கை சுடர்விழி அவரது நண்பன் வினோத் ஆகியோருக்கிடையேயான நட்பு, காதல், உறவு போன்றவற்றைச் சுற்றி நகர்கிறது.  
இத்திரைப்படத் தயாரிப்பானது அமைதியாக முடிக்கப்பட்ட பின்பு இதன் வெளியீடு குறித்து சூன் 2017 இல் ஊடகங்களுக்குத் தெரிவிக்கப்பட்டது. இத்திரைப்படமானது முதன்மையாக சென்னையின் இராயபுரம் பகுதியில் எடுக்கப்பட்டது. இத்திரைப்படம் 18 அக்டோபர் 2017 இல் தீபாவளிப் பண்டிகையையொட்டி திரைக்கு வந்து குறிப்பிடத்தக்க வரவேற்பையும் பெற்றது.
# மேயாத மான்

## கதை

1990 களில் வெளிவந்த இதயம் திரைப்படத்தின் உணர்வுபூர்வமான நாயகன் முரளியின் பெயரால் இதயம் முரளி என வினோத் (விவேக் பிரசன்னா) மற்றும் கிஷோர் (அருண் பிரகாஷ்) ஆகியோரால் அழைக்கப்படும் முரளி (வைபவ் (நடிகர்)) தனது சொல்லப்படாத காதலுக்குரிய கல்லுாரித் தோழியான மதுவின் ( பிரியா பவானி சங்கர்) கல்யாண நிச்சயதார்த்தத்தை தாங்கிக்கொள்ள முடியாமல் காணப்படுகிறான். முரளி இதன் காரணமாகத் தற்கொலை செய்து கொள்ளக்கூடும் எனக் கருதும் நண்பர்கள் அத்தற்கொலையை தடுக்கும் விதமாக மதுவிடம் முரளியை மோசமாகத் திட்டும்படி கூறுகிறார்கள். மது இதைத் தயங்கியவறே செய்து விடுகிறார். இதன் காரணமாக தான் மிகவும் மோசமாக சீற்றமடைந்து தனது தற்கொலை முயற்சியைக் கைவிடுகிறான். முரளி மதுவை மோசமான பெண் என்று முடிவு கட்டுகிறான். இருப்பினும் அவன் மதுவைப் பற்றியும் அவளைத் தான் எவ்வாறு காதலித்தேன் என்பதைப் பற்றியும் உளறும் உளறல்கள் மதுவை இலேசாகக் கரையச்செய்து விடுகிறது. ஏற்கெனவே நிச்சயிக்கப்பட்ட திருமணம் ஓராண்டு தள்ளிப்போடப்படுகிறது.
ஓராண்டு கழிந்து, வாழ்க்கை இவ்வாறாக நகர, கிஷோர் தனது திருமணத்திற்கு வினோத் மற்றும் முரளியை அழைக்கிறான். இதற்கிடையில் வினோத் ஒரு விபத்தில் காயமுற முரளி திருமணத்தில் தனது ”மேயாத மான்” இசைக்குழு வினருடன் கலந்து கொள்கிறான். முரளி மதுவைச் சந்திக்கும் ஒரு தருணத்தில் அறை ஒதுக்கீடு தொடர்பாக இருவருக்குள்ளும் ஒரு சிறு சச்சரவு ஏற்படுகிறது. இந்த நிலையில் முரளியின் தங்கை சுடர்விழி முரளியின் நண்பன் வினோத்தைக் காதலிப்பதை முரளி அறிந்து கொள்கிறான். மது ஒரு நாள் மயங்கி விழும் போது முரளியின் நண்பன் வினோத் அவளை மருத்துவமனையில் சேர்க்கிறான். மதுவைப் பற்றி தவறான கருத்து ஏற்பட்டிருந்ததால் முரளி இதை விரும்பவில்லை. சுடர்விழிக்கு வினோத் மணமகன் தேடி வரும் போது முரளி தன் தங்கை வினோத்தைக் காதலிப்பதால் தன் தங்கையை மணமுடித்துக் கொள்ள கேட்கிறான். இவர்களின் காதலுக்கிடையில் முரளிக்கு தன் நண்பர்களின் துாண்டுதலாலேயே மது தன்னை மோசமாகத் திட்டியது தெரிய வருகிறது. முரளி - மது காதல் வெற்றி பெற்றதா? வினோத் - சுடர்விழி காதல் வெற்றி பெற்றதா? ஏற்கெனவே நிச்சயித்த திருமணம் எவ்வாறு தடுக்கப்பட்டது என்பதை மீதமுள்ள திரைக்கதை சொல்கிறது.
# மேயாத மான்

## நடிப்பு

- “இதயம் முரளி”யாக வைபவ்
- மதுமிதா என்ற மதுவாக பிரியா பவானி சங்கர்
- வினோத்தாக விவேக் பிரசன்னா
- சுடர்விழியாக இந்துஜா இரவிச்சந்திரன்
- கிஷோராக அருண் பிரசாத்
- பிரியங்காவாக அம்ருதா ஸ்ரீநிவாசன்
- மதுமிதாவின் தந்தையாக வர்கீஷ் மாத்யூ
- மதுமிதாவின் தாயாக சுஜாதா பஞ்சு
- ”தங்கச்சி” பாடலில் சிறப்புத் தோற்றத்தில் அந்தோணி தாசன்
# மேயாத மான்

## தயாரிப்பு

கார்த்திக் சுப்புராஜ் இயக்குநர் ரத்னகுமாரிடம் அவரது ”மது” குறும்படத்தினை தனது திரைப்படத்தயாரிப்பு நிறுவனமான ஸ்டோன் பெஞ்ச் கிரியேஷன்சுக்காக திரைப்படமாக மாற்றித்தரும்படிக் கேட்டார். முன்னதாக, இத்திரைப்படத் தயாரிப்பு நிறுவனத்தால் தேர்ந்தெடுக்கப்பட்ட ஆறு கதைகளில் மது (2013) குறும்படமும் ஒன்றாக இருந்தது. தொடக்கத்தில் ரத்னகுமார் மது குறும்படத்தை முழுநீளத் திரைப்படமாக மாற்றுகிற எண்ணம் கொண்டிருக்கவில்லை. மது குறும்படத்தைத் தன்னைப் பற்றிய அறிமுகத்திற்கான வாய்ப்புக் கேட்கும் கருவியாகவே வைத்திருந்தார். இருப்பினும் கார்த்திக் சுப்புராஜின் வேண்டுகோளுக்காக வட சென்னைப் பின்னணியில் இந்தக் கதையைப் படமாக்க இசைந்தார். இராயபுரம் மக்களின் படைப்பாக்கத் திறனையும், குறிப்பாக இராயபுரம் மற்றும் காசிமேடு பகுதியில் உள்ள மக்களில் பலர் நல்ல பாடகர்களாகவும் பாடலியற்றுபவர்களாகவும் இருப்பதைக் கண்டு அவர்களின் திறமையைப் பயன்படுத்திக் கொள்ள நினைத்தார்.
# கனிஷ்கரின் தூபி

''', பெசாவர் அருங்காட்சியகம்]]  
நாட்டின் மண்டலையில் உள்ளது]]  
**கனிஷ்கரின் தூபி** (**Kanishka stupa**) குசானப் பேரரசர் கனிஷ்கர் கிபி 150 - 200ல், தற்கால பாக்கிஸ்தானின் கைபர் பக்துன்வா மாகாணத்தில் உள்ள பெஷாவர் நகரத்திற்கு அருகில் உள்ள **சாஜி கி தேரி** எனுமிடத்தில் பௌத்த தூபியை நிறுவினார். 13 தளங்களுடன், 400 அடி உயரத்துடன் கட்டப்பட்ட இத்தூபி, தற்போது உருக்குலைந்து காணப்படுகிறது.  
கிபி 300ல் வெள்ளை ஹூணர்களால் இந்நகரம் முற்றுகையிடப்பட்ட போது, இடிக்கப்பட்ட இத்தூபி மீண்டும் கட்டப்பட்டது.
# கனிஷ்கரின் தூபி

### இயற்கைய அழிவுகள்

கிபி ஆறாம் நூற்றாண்டின் சீன பௌத்த அறிஞரும், யாத்திரிகருமான யுவான் சுவாங், தமது பயணக் குறிப்பில், இத்தூபி மூன்று முறை இடி தாக்கப்பட்டு, சிதைந்து, மீண்டும் எழுப்பட்டது எனக் குறிப்பிடுகிறார். கனிஷ்கர் பேழையிலிருந்த கௌதம புத்தரின் மூன்று எலும்புத்துண்டுகள், மண்டலை நகரத்தின் மலைப்பகுதியில் உள்ள ஒரு பௌத்த விகாரையில் வைக்கப்பட்டுள்ளது. தற்போது கனிஷ்கர் பேழை, பிரித்தானிய அருங்காட்சியகத்தில் காட்சிக்கு வைக்கப்பட்டுள்ளது.
# கனிஷ்கரின் தூபி

## கனிஷ்கர் தூபியின் தற்போதைய நிலை

அருங்காட்சியகம்]]  
175 அடி உயரம் கொண்ட இத்தூபியின் உச்சியை அடைய படிக்கட்டுகளுடன் இருந்தது.
# கனிஷ்கரின் தூபி

## இதனையும் காண்க

- பீமரன் பேழை
- கனிஷ்கர் பேழை
- பீமரன் தூபி
- ஹட்டா
- பாக்ராம்
- தர்மராஜிக தூபி
# லஷ்மி நாராயண கலை அறிவியல் கல்லூரி, தருமபுரி

**லஷ்மி நாராயண கலை அறிவியல் கல்லூரி, தருமபுரி** 2010ம் ஆண்டு தொடங்கப்பட்டது. இக்கல்லூரி தமிழ்நாட்டில் தருமபுரி மாவட்டம் சேலம் முதன்மைச்சாலையில் அமைந்துள்ளது. இக்கல்லூரி பெரியார் பல்கலைக்கழகத்தின் இணைவு பெற்ற, மகளிர் கல்லூரிகளில் ஒன்றாகும்.
# லஷ்மி நாராயண கலை அறிவியல் கல்லூரி, தருமபுரி

### துறைகள்

இக்கல்லூரியில் பத்து துறைகளின் கீழ் எட்டு இ்ளக்கலை பட்டபடிப்புகளும் ஐந்து முதுகலை நிலை பட்டபடிப்புகளும் உள்ளன.
- ஆங்கிலம்
- இயற்பியல்
- கணிதம்
- தமிழ்
- தாவரவியல்
- வணிகவியல்
- வேதியியல்
# லஷ்மி நாராயண கலை அறிவியல் கல்லூரி, தருமபுரி

### **பிற கல்வி நிறுவனம்**

லஷ்மி நாரயாண பாலிக் டெக்னிக் கல்லூரி
# லஷ்மி நாராயண கலை அறிவியல் கல்லூரி, தருமபுரி

### **தொடர்புக்கு**

லஷ்மி நாரயாண கலை அறிவியல் கல்லூரி
தருமபுரி
தமிழ்நாடு
636705
பகுப்பு
- இந்தியா கல்லூரிகள்
- தமிழக கல்லூரிகள்
- தருமபுரி மாவட்ட
கல்லூரிகள்
- பெரியார் பல்கலைக்கழக கல்லூரிகள்
# பாக்ராம்

**பாக்ராம்** (**Bagram**) ( **) ஆப்கானிஸ்தான் நாட்டின் பர்வான் மாகாணத்தில் உள்ள பாக்ராம் மாவட்டத்தின் தலைமையிட நகரம் ஆகும். இந்நகரத்தில் கிரேக்கம் மற்றும் அரமேய மொழிகளில் எழுதப்பட்ட அசோகர் கல்வெட்டுக்கள் உள்ளது.  
ஆப்கானிஸ்தான் தலைநகரான காபூல் நகரத்திலிருந்து வடக்கே 28 கிலோ மீட்டர் தொலைவில் பாக்ராம் நகரம் உள்ளது. பண்டைய வரலாற்று முக்கியத்துவம் வாய்ந்த பக்ராம் நகரம் பட்டுப் பாதையில் உள்ளது. இந்நகரம் கடல் மட்டத்திலிருந்து 4,895 அடி (1,492 மீ) உயரத்தில் உள்ளது.
# பாக்ராம்

## வரலாறு

### பண்டைய வரலாறு

இதிகாசம் மற்றும் புராணங்களின் பக்ராம் பகுதியை காம்போஜர்கள் ஆண்டதாக குறிப்பிடுகிறது. சமசுகிருத மொழியில் **பாக்ராம்** என்பதற்கு **ராமனின் தோட்டம்** எனப்பொருளாகும்.  
மற்றும் அரமேயம் மொழியில் எழுதப்பட்ட அசோகர் கல்வெட்டுக்கள், ஆப்கான் தேசிய அருங்காட்சியகம்]]
தியாடோச்சி ஆட்சிக் காலத்தில், கிரேக்கப் படைத்தலைவர்கள் தங்களுக்குள் போரிட்டுக் கொண்டிருந்த நேரத்தில், மௌரிய வம்சத்தை நிறுவிய சந்திரகுப்த மௌரியர், தனது ஆட்சியை பாரத நாட்டை வடக்கிலும், வட மேற்கிலும் விரிவு படுத்தினார்.  
கிபி 305ல் கிரேக்க செலூக்கியப் பேரரசர், செலூக்கஸ் நிக்காத்தர் - சந்திரகுப்த மௌரியரும் செய்து கொண்ட ஒப்பந்தப்படி, தற்கால தெற்கு ஆப்கானிஸ்தானின் அரசோசியா, காந்தாரம் மற்றும் பாக்ராம் பகுதிகள் மௌரியர்களின் கட்டுப்பாட்டில் வந்தன. 120 ஆண்டு கால மௌரிய ஆட்சியில் பாக்ராம் நகரப் பகுதிகளில் பௌத்தம் அறிமுகப்படுத்தப்பட்டது.  
கங்கைச் சமவெளி முதல் காபூல் வரை சாலை அமைக்கப்பட்டது. அசோகர் காலத்தில் இப்பகுதிகளில் வணிகம், கலை, இலக்கியம், தொழில் மற்றும் பௌத்த தூபிகள் நிறுவுதல் சொழித்தோங்கியது.  
அசோகரது அவையில் பிராகிருதத்துடன் கிரேக்கம் மற்றும் அரமேய மொழிகளும் பயிலப்பட்டது.  
பாக்ராம் பகுதியில் கிரேக்கம் மற்றும் அரமேய மொழிகளில் எழுதப்பட்டிருந்த அசோகர் கல்வெட்டுக்கள் கிடைத்துள்ளது.  
கிபி முதல் நூற்றாண்டில் பாக்ராம் நகரம் குசானர்களின் தலைநகரமாக இருந்தது.
பின்னர் தற்கால பாகிஸ்தானின் பெஷாவர் நகரத்தை கனிஷ்கர் கைப்பற்றினார்.  
இப்பகுதிகளின் பண்டைய தொல்பொருட்கள் கிரேக்க, உரோமானிய, சீன மற்றும் இந்தியக் கலைநயத்துடன் கூடியிருந்தது.
# பாக்ராம்

## வரலாறு

### இசுலாமிய படையெடுப்புகள்

கிபி ஏழாம் நூற்றாண்டில் இசுலாமியர்கள் பாரசீகம் மற்றும் ஆப்கானிஸ்தானை கைப்பற்றினர்.  
இருப்பினும் கஜினி முகமது காலத்தில் தான் பாக்ராம் முழுமையாக இசுலாமிய மயமானது.  
மொகலாய மன்னர் பாபர் தான் தற்கால பாக்ராம் நிறுவியதாக கருதுகின்றனர்.
# பாக்ராம்

## வரலாறு

### தற்கால வரலாறு

பாக்ராம் நகரம், அமெரிக்காவின் போர் விமான தளமாகப் பயன்படுகிறது.  
மேலும் அமெரிக்கர்கள் பாக்ராம் பகுதியில் ஒரு காவல் தடுப்பு மையத்தை பராமரித்துக் கொண்டிருந்தனர். 25 மார்ச் 2013ல் இதனை ஆப்கானிஸ்தான் அரசிடம் கொடுத்து விட்டனர்.
# பாக்ராம்

## படக்காட்சிகள்

பாக்ராம் நகரத்தில் கிடைத்த, கிபி ஒன்றாம் நூற்றாண்டு காலத்திய கலைப் பொருட்கள்
# சோனா தொழினுட்பக் கல்லூரி

**சோனா தொழினுட்பக் கல்லூரி** (*Sona College of Technology*) என்பது சேலத்தில் செயல்படும் அண்ணா பல்கலைக்கழகத்தின் இணைவு பெற்றக்கல்லூரியாகும். 1997இல் தொடங்கப்பட்ட இக்கல்லூரி 2012ஆம் ஆண்டில் தன்னாட்சி நிலையைப்பெற்றது. இக்கல்லூரி அகில இந்திய தொழிற்நுட்ப கல்விமன்றத்தின் ஒப்புதலுடன் இயங்கி வருகின்றது.
# சோனா தொழினுட்பக் கல்லூரி

## சேர்க்கை

நிறுவனத்தின் வழிகாட்டுதல்களின்படி சோனா தொழில்நுட்பக் கல்லூரியால் அமைக்கப்பட்ட தேர்வுக் குழு இந்தத் திட்டத்தின் கீழ் வேட்பாளர்களைத் தேர்ந்தெடுக்கும். தேர்வு முற்றிலும் தற்காலிகமானது மற்றும் எப்போதும் அண்ணா பல்கலைக்கழகம் / தொழில்நுட்ப கல்வி இயக்குநரகம் (DoTE) உறுதிப்படுத்தலுக்கு உட்பட்டது. சென்னை. ME / MTECH / MBA / MCA ஆகிய டிகிரி சேர்க்கைகள் அண்ணா பல்கலைக்கழகம் மற்றும் கோயம்புத்தூர் அண்ணா பல்கலைக்கழக இணைந்த கல்லூரிகளின் மேலாண்மை சங்கம் நடத்திய நுழைவு (டான்செட் / சிஇடி / கேட் / மேட்) மதிப்பெண்களை அடிப்படையாகக் கொண்டவை.